CELEX: 62008CN0273
Language: fi
Date: 2008-06-25 00:00:00
Title: Asia C-273/08: Kanne 25.6.2008 — Euroopan yhteisöjen komissio v. Luxemburgin suurherttuakunta

15.8.2008   
            
            
               FI
            
            
               Euroopan unionin virallinen lehti
            
            
               C 209/36
            
         Kanne 25.6.2008 — Euroopan yhteisöjen komissio v. Luxemburgin suurherttuakunta
   (Asia C-273/08)
   (2008/C 209/55)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: G. Rozet ja A. Alcover San Pedro)
   
      Vastaaja: Luxemburgin suurherttuakunta
   Vaatimukset
   
               —
            
            
               On todettava, että Luxemburgin suureherttuakunta ei ole noudattanut tiettyjen ilman epäpuhtauksien kansallisista päästörajoista 23.10.2001 annetun Euroopan parlamentin ja neuvoston direktiivin 2001/81/EY (1) 6 artiklan 1, 2 ja 3 kohdan, 7 artiklan 1 ja 2 kohdan ja 8 artiklan 1 ja 2 kohdan mukaisia velvoitteitaan, koska se ei ole toimittanut Euroopan yhteisöjen komissiolle ohjelmiaan kansallisten rikkidioksidin (SO2), typen oksidien (NOx), haihtuvien orgaanisten yhdisteiden (VOC) ja ammoniakin (NH3) päästöjen vähentämiseksi, kansallisia päästökartoituksiaan rikkidioksidin, typen oksidien, haihtuvien orgaanisten yhdisteiden ja ammoniakin osalta eikä vuoden 2010 päästöennusteitaan rikkidioksidin, typen oksidien, haihtuvien orgaanisten yhdisteiden ja ammoniakin osalta,
            
         
               —
            
            
               Luxemburgin suurherttuakunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että Luxemburgin suurherttuakunta ei toimittanut direktiivissä 2001/81/EY vahvistetuissa määräajoissa kolmen tyyppisiä asiakirjoja, jotka koskevat kansallisten päästörajoitusten vahvistamista kansallisten rikkidioksidin (SO2), typen oksidien (NOx), haihtuvien orgaanisten yhdisteiden (VOC) ja ammoniakin (NH3) osalta.
   Ensimmäiseksi vastaaja laiminlöi direktiivin 6 artiklan 1, 2 ja 3 kohdassa säädettyä velvollisuuttaan laatia ohjelmat edellä mainittujen kansallisten epäpuhtauspäästöjen vähentämiseksi asteittain.
   Toiseksi ja kolmanneksi vastaaja ei noudattanut, samojen epäpuhtauksien osalta, 7 artiklan 1 ja 2 kohdan säännöksiä siltä osin kuin on kyse kansallisten päästökartoituksien ja vuoden kansallisten 2010 päästöennusteiden laatimisesta ja saattamisesta vuosittain ajan tasalle.
   Lopuksi vastaaja laiminlöi velvollisuuttaan toimittaa nämä kolme asiakirjaa komissiolle direktiivin 8 artiklan 1 ja 2 kohdassa säädetyssä määräajassa.
   
      (1)  EYVL L 309, s. 22.